kk en en ba kk kk kk mn kk ky ru kk ru kk bg kk ru kk kk en kk kk kk kk kk kk kk kk kk kk kk kk kk kk kk kk kk kk kk en en kk kk ky kk ky uk en kk kk kk fr ky kk fr kk kk fr kk kk fr kk kk es kk kk en kk kk en kk kk en ky kk fr kk kk nb kk kk de kk kk en kk kk de kk kk fr ky kk de bg kk fr bg kk en mn kk en kk kk de kk kk fr ru kk de kk kk de kk kk de ru kk fr ky kk fr kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk ky kk en es en es kk kk kk es kk kk oc kk kk de kk kk fr kk kk lmo kk kk fr kk kk ca kk kk fr kk kk kk kk
Жайық бойын жайлаған ауыл - Атырау газеті
ертеңгі күнге зорсеніммен қарап отыр
Екі мың жарымға жуық тұрғыны бар ауылдың негізгі күнкөрісі – мал шаруашылығы. Бүгінгі таңда мұнда қызмет етіп жатқан 30 жеке шаруашылықтың басым көпшілігі төрт түлік малды өсіріп, оның өнімдерін халыққа жеткізіп отыр.
Осыдан үш-төрт жыл бұрын ауылдық округке қарасты үш ауыл – Ортақшыл, Есбол және Еңбекшілде проблемалар жетіп артылатын. Бірер жылда ғана облыс басшыларының қолдауымен бұлардың барлығы дерлік шешімін тауып, халық жайлы тұрмысқа қол жеткізе бастапты.
Амбулатория бар, бас дәрігер жоқ
Ауыл көшесімен жүріп келеміз. Көшелерге ұзыннан төселген асфальттар күн көзімен шағылысып, айнадай жарқырайды. Жасыл желекке оранған ауыл шетіндегі өрісте малдар жайылып жүр. Қарап тұрсаң, мамыражай тіршілік. Айнала тап-таза. Ал, ертеңгілік саф ауа көкірегіңді ашады. Алайда, ауыл тұрғындарын толғандырар мәселе де жоқ емес. Соның бірі – жұмыссыздық.
Орыс тілі пәні мұғалімдері тапшы
Екі жыл бұрын күрделі жөндеуден өткен сексен жылдық тарихы бар   Қосарал орта мектебі оқу жылын жақсы табыстармен аяқтап отыр. Өткен оқу жылының қорытындысы бойынша мектептің білім сапасының көрсеткіші 47,7 пайыз болса, биыл 51,4 пайызды құрап отыр. Білім ордасының директоры Гүлнәр Жайлашеваның айтуынша, білім сапасының артуына бастауыш сыныптар да үлесін қосқан.
– Алты жүз жиырма төрт орынға негізделген мектепте бүгінгі күні 253 бала оқуда. Сондықтан, қазіргі таңдағы басты мәселе – оқушы санын арттыру. Соңғы екі жылда бала санының өсімі байқалады. Биыл 18 шәкіртімізді мектеп қабырғасынан ұшырып отырмыз, соның 15-і Ұлттық бірыңғай тестілеуге қатысуға ниет білдірді. Екі «Алтын белгіге» және екі «Үздік аттестатқа» үміткеріміз бар. Тағы толғандырарлық мәселе – орыс тілі пәні мұғалімдерінің жетіспеуі. Бұл проблема тек ауылда ғана емес, аудан, облыс бойынша да көрініс табуда, – дейді мектеп басшысы.
Мектеп ұжымы балалардың жазғы демалыстарының сәтті өтуін де ойластырып қойған. Әлеуметтік жағдайы төмен отбасыларынан шыққан 85 бала мектеп жанындағы лагерьлермен қамтылмақшы. Ал, жеті оқушы денсаулығына байланысты Есбол ауылындағы «Балауса» сауықтыру лагеріне, екі шәкірт Көкшетаудағы «Балдәуренге» барады. Сонымен қатар, «Тұлпар», «Арай» лагерьлерінде де балалар демалмақ. Бір сөзбен айтқанда, мектеп оқушыларының 93 пайызы жазғы демалыс лагерьлерімен қамтылады деп жоспарланған.
Көпір құрылысы қашан аяқталады?
Жайық өзені жағасындағы елді мекендер тұрғындары үшін аудан орталығы Махамбетке барып-келу азапқа айналған. Жергілікті халық күні бүгінге дейін паром арқылы қатынап келген болатын. Сонымен қатар, қажет болған жағдайда өмірлерін қатерге тігіп, қайықпен қатынайды. Енді мемлекеттік бағдарлама аясында бұл қиындықтың түйіні шешілетін болды. Өйткені, қазіргі таңда Жайық өзенінің екі жағын жалғайтын жаңа көпір құрылысы жүріп жатыр.
Бұл нысанды халықаралық маңызға ие деп толық айтуға болады. Себебі, «Атырау-Орал» жолының бойында орналасқандықтан болашақта «Ақтөбе-Атырау-Астрахан» тас жолындағы көлік қатынасын да біршама жеңілдетпек. Айта кетсек, бұған дейін Жайық өзенінің екі жағына орналасқан 50 мыңнан астам тұрғыны бар ауданда бірде-бір өткел болмаған еді. Сондықтан, бұл көпірдің халық-аралық тасымалмен айналысушылар үшін де, аудан халқы үшін де маңызы зор.
Аудандық тұрғын-үй коммуналдық шаруашылық, жолаушылар көлігі және автомобиль жолдары бөлімі мамандарының айтуынша, көпірдің ұзындығы – 720 метр, ені – 12,8 метр. Құрылыс жұмыстарын жүргізіп жатқан – «Атырауинжқұрылыс» мекемесі. Бүгінгі таңда құрылыс басында 130-дай адам еңбек етуде, соның ішінде 80 жұмысшы – жергілікті азаматтар.
– Көпір өткелінің іргетасы құйылып, 12 тірек тұрғызылды. Енді аралық құрылымдарды бетондау, монтаждау жұмыстары жүргізіліп жатыр. Нысанның ерекшелігі тек монолитті құрылыс болғандығында ғана емес. Мұның ортаңғы бөліктерінде ешбір қосымша бағаналар жоқ. Көпірдің жобасы өңірдің географиялық ерекшеліктерін ескере отырып арнайы жасалғандықтан, Жайық өзенінің ластанбауына мүмкіндік береді, – дейді облыстық және автомобиль жолдары басқармасының бөлім басшысы Әсет Оразғалиев.
Бұл көпір тек қана жеңіл машиналар емес, жүк көліктерінің де екі жақты алмасуына үлкен мүмкіндік жасайды.
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
Көне тарих көмбесіндегі кездесу
ЕУРОПА МЕН АЗИЯНЫ, ШЫҒЫС ПЕН БАТЫСТЫ ҰШТАСТЫРҒАН ҰЛЫ
Бозбала бойындағы намысты қалай оятамыз?
Облыста соңғы бес жылда әскерге шақыру жүктемесі орындалмай отыр.
БИЫЛҒЫ ОҚУ ЖЫЛЫ ҚАРСАҢЫНДА ЕНГІЗІЛГЕН ЖАҢАЛЫҚТЫҢ БІРІ
Атырау университетінде жаңа аудитория ашылды
Халел Досмұхамедов атындағы Атырау университетінде
«Отбасы – береке мен бірліктің бастауы»
Тәрбиенің қайнар көзі отбасынан басталады десек, әрбір
Құрманғазыда егіздер шеруі өтті
Бұл туралы С.Көшекбаев аудандық мәдениет үйінің директоры
«28 ілмек» еріктілері шала туған балаларға бұйымдар тоқыды
Бұл туралы Атырау облысы Өңірлік коммуникациялар қызметі
Қызылқоғалық шаруагер асыл тұқымды мал басын өсіріп отыр
Қызылқоғалық шаруагер Асхат Үбіғалиев асыл тұқымды
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.